Sagen er den, at jeg har fået kontakt til en ung kvinde som savner at nusse og ride og da jeg har vanskeligt ved at nå at ride 4 heste efter arbejde, har jeg derfor tilbudt hende at kunne komme at ride osv. hos mig. Jeg har mødt den unge kvinde 4 gange nu og umiddelbart virker hun sød og håndterer hestene på en god måde, så det er jo dejligt. Men altså, nu er det så, at hun har skrevet, at hun gerne vil tage en veninde med herud næste gang (hun har haft kæreste og sønnen med, hvilket selvfølgelig er helt ok, ligesom hun også gerne vil invitere sin svigermor med, som jeg også har sagt god for). Jeg kan selvfølgelig godt forstå, at hun gerne vil vise veninden hestene, men jeg kan mærke, at jeg faktisk ikke har lyst til at have part, hvis det er ensbetydende med, at der kommer fremmede mennesker rendende på min ejendom, uden det er nogen som JEG har inviteret. Dette er selvfølgelig meddelt den unge kvinde og det er hun helt ok med. Men hvordan gør I andre, der har hestene opstaldet hjemme og har part(er)? Må parten tage alle sine venner/veninder med, uden at I bliver spurgt først og vil i selv være til stede, hvis der er andre på ejendommen end parten? Har I i øvrigt faste dage/tider som parten kommer på, eller bliver det aftalt fra gang til gang?
Må parten tage alle sine venner/veninder med, uden at I bliver spurgt først og vil i selv være til stede, hvis der er andre på ejendommen end parten? Jeg vil spørges før parten tager nogen med i stalden og jeg kommenterer også på det, hvis jeg synes der er for mange lige pludselig. Havde engang en part der tog veninde, børn, hund og mand med og mine stakkels forældre der ejer gården følte sig i den grad belejret. Der måtte jeg pænt bede hende komme alene næste gang. Har I i øvrigt faste dage/tider som parten kommer på, eller bliver det aftalt fra gang til gang?  Det kommer an på hvad parten helst vil og ikke mindst om han/hun er i stand til at honorere det. Med nogle har det fungeret rigtig fint at tage det fra gang til gang og på den måde gøre det fleksibelt for både mig og parten. En anden troede at det så betød hun kunne komme og gå når de passede hende og ikke give besked tilbage til mig. En anden gav besked så sent at vi altid nåede at gøre the dirty work i stalden inden hun kom. Det blev der nærmest spekuleret i.
Da jeg havde part før i tiden (altså det var mig, der havde part på en hest eller pony), plejede jeg at spørge, hvis jeg ville have nogen med derud. Dog kun hvis det var hjemme ved folks private ejendom. Hvis hesten stod opstaldet på ridecenter, spurgte jeg altså ikke  Men som sagt så plejede jeg at spørge, dog kunne man jo godt rende ind i nogle situationer, hvor fx min søster kom og hentede mig (jeg havde ikke kørekort på daværende tidspunkt), og hun måske kom lidt før tid, og så kom hun altså ind og kiggede på og holdt mig med selskab til jeg var færdig. Jeg synes, man må tage det med, når man får en part til sine heste - at parten af og til tager en anden med, selvfølgelig er det almindelig høflighed at spørge først. Og synes også som part at man skal begrænse sig så man ikke har en ny veninde eller familiemedlem med hver gang. Måske har din part det sådan lige nu, at hun bare er super glad for at have fået part, og gerne vil vise alle hun kender de heste, hun kommer til at bruge så meget tid sammen med, og hvor søde de er   Og det går over af sig selv, når hun er færdig med at vise frem  Det er lidt forskelligt, hvordan folk har det. Det ene sted, jeg havde part, fik jeg bare en sød og glad sms om, at det måtte jeg da gerne, hvis jeg spurgte om lov til at tage en med ud. Et andet sted blev ejeren lidt småsur og gav kun meget modvilligt lov, og det var ikke engang hjemme på hendes private ejendom. Det kommer jo naturligvis også an på, hvor afskærmet stald, folde, bane osv er i forhold til den private bolig - nogen steder vil ejeren ikke opdage, at parten har været der, og andre steder render de nærmest ind i hinanden konstant. Mht. om det skal være faste aftaler eller aftale fra gang til gang - man kan jo gøre begge dele, så synes bare du skal finde ud af, hvad der passer dig og parten bedst, og hvad der fungerer for jer  Der er jo fordele ved både det ene og det andet. På den ene måde er du sikker på altid at være "aflastet" bestemte dage hver uge, på den anden måde er det lidt mere flexibelt, så du har mulighed for at bede parten om at tage flere eller færre dage, alt efter hvad der lige passer dig den pågældende uge. Held og lykke med det